การประกอบธุรกิจแต่ละสายผลิตภัณฑ์

ลักษณะผลิตภัณฑ์

เนื่องจาก
ปัจจุบันบริษัทได้มีการกระจายการลงทุนไปยังอุตสาหกรรมอื่นนอกเหนือจากธุรกิจหลักของบริษัทดังนั้น
ผลิตภัณฑ์ที่กลุ่มบริษัทขาย จึงสามารถแบ่งออกเป็น 2 กลุ่มหลัก คือ
ผลิตภัณฑ์เกี่ยวกับระบบปรับอากาศและชิ้นส่วนที่เกี่ยวข้อง และเหล็กเส้น

ในส่วนของระบบปรับอากาศสามารถจัดแบ่งกลุ่มได้ตามลักษณะการใช้ หรือตามที่มา ได้ดังนี้

1.  แบ่งตามลักษณะการใช้ หากแบ่งผลิตภัณฑ์ตามวิธีนี้ จะมี 2 ประเภท คือ
    เครื่องปรับอากาศในรถยนต์ ซึ่งเป็นผลิตภัณฑ์ดั้งเดิมที่บริษัทฯ ขายมาตั้งแต่ก่อตั้งบริษัทฯ เมื่อปี
    2515 และเครื่องปรับอากาศในอาคารซึ่งบริษัทฯ
    มาให้ความสำคัญในการขายเพิ่มมากขึ้นหลังจากเกิดวิกฤตเศรษฐกิจในปี 2540

2.  แบ่งตามที่มา หากแบ่งผลิตภัณฑ์ตามวิธีนี้ จะมี 2 ประเภท คือ ผลิตภัณฑ์ที่บริษัทฯ ผลิตขึ้นเอง
    กับผลิตภัณฑ์ที่กลุ่มบริษัทฯ ซื้อมาเพื่อการจำหน่าย

สำหรับผลิตภัณฑ์หลักๆ ที่กลุ่มบริษัทฯ ขายได้แก่

  1) EVAPORATOR หรือ ตู้แอร์ จะเป็นชิ้นส่วนที่ฝังอยู่ในแผงหน้าปัทม์ของรถยนต์
  ซึ่งจะประกอบด้วย คอล์ยเย็น มอเตอร์ พัดลม สวิทซ์ เทอร์โมสตัท ชุดสายไฟ
  ทำหน้าที่ให้ลมเย็นในห้องโดยสาร

  2) CONDENSER หรือ คอล์ยร้อน เป็นชิ้นส่วนที่ระบายความร้อน
  ติดตั้งอยู่หน้าหม้อน้ำในห้องเครื่องของรถยนต์

  3) COMPRESSOR หรือ เครื่องอัดอากาศ
  จะเป็นตัวปั๊มอากาศให้น้ำยาหรือสารทำความเย็นไหลเวียนในวงจรของระบบเครื่องปรับอากาศ
  ซึ่งคอมเพรสเซอร์นี้จะเป็นชิ้นส่วนที่สำคัญและมีราคาสูงที่สุด

  4) COIL แอร์บ้าน คือ คอล์ยร้อน และคอล์ยเย็น
  ที่จำหน่ายให้แก่โรงงานผู้ผลิตเครื่องปรับอากาศอีกต่อหนึ่ง

  5) เครื่องปรับอากาศในอาคารสำเร็จรูป ภายใต้ยี่ห้อ “Morning Star” ซึ่งบริษัทฯ
  สามารถปรับปรุงสายการผลิตที่ปัจจุบันมีกำลังการผลิตมากเกิน
  ให้มาผลิตเครื่องปรับอากาศในอาคารสำเร็จรูป เพื่อเพิ่มมูลค่าของคอล์ยที่บริษัทฯ ผลิตปัจจุบัน

  6) เครื่องฟื้นฟูสภาพน้ำยาแอร์ ซึ่งนำเข้าจากต่างประเทศภายใต้ยี่ห้อ “Skye” และบริษัทฯ
  ได้พัฒนาและดำเนินการผลิตเครื่องฟื้นฟูสภาพน้ำยาแอร์เอง ซึ่งจะเริ่มออกจำหน่ายในเร็วๆนี้
  ภายใต้ยี่ห้อ “NeoZone”

  7) ผลิตภัณฑ์อื่น นอกจากชิ้นส่วนหลักที่กล่าวแล้วข้างต้น บริษัทฯ และบริษัทย่อย
  ยังมีการจำหน่ายชิ้นส่วนอื่นๆ ที่จำเป็นของระบบเครื่องปรับอากาศ เช่น สายน้ำยา ไดเออร์
  ชุดสายไฟ มอเตอร์ ฯลฯ อีกด้วย

ในส่วนเหล็กเส้น สามารถแบ่งกลุ่มผลิตภัณฑ์ ได้ดังนี้

1)  เหล็กเส้นเสริมคอนกรีตทั่วไป (Reinforced Concrete Steel Bar)
    ประกอบด้วยเหล็กเส้นกลม และเหล็กเส้นข้ออ้อย เกรด SD24, 40 และ 50
    ซึ่งใช้ในการก่อสร้างทั่วไป

2)  เหล็กเส้นเสริมคอนกรีตชนิดพิเศษ (Special Reinforced Concrete Steel Bar)
    ประกอบด้วย เหล็กเส้นข้ออ้อยชนิดเกลียว BT400 และ BT500
    ซึ่งใช้ในการก่อสร้างโครงการสาธารณูปโภคขั้นพื้นฐาน

3)  เหล็กเส้นชนิดเกลียว (Thread Steel Bar) ประกอบด้วย เหล็กเส้นชนิดเกลียว (Barex
    Bar) และเหล็กเส้นแรวดึงสูงชนิดเกลียว (BB Bar) ซึ่ง BB Bar
    จะใช้ในการผลิตฐานรองรับน้ำหนักสูงและแรงดึงสูง

การตลาดและการแข่งขัน

1. สายผลิตภัณฑ์เครื่องปรับอากาศและชิ้นส่วนที่เกี่ยวข้อง

ลักษณะลูกค้า กลุ่มลูกค้าเป้าหมาย

ที่ผ่านมา ไม่มีลูกค้ารายใดที่ซื้อกับบริษัทฯ เกิน 30 % ของยอดขายรวม โดยบริษัทฯ
ได้แบ่งลูกค้าออกได้เป็น
3 กลุ่ม ดังนี้

  1) โรงงานผลิต

ได้แก่โรงงานผลิตเครื่องปรับอากาศในบ้านและอาคาร และโรงงานประกอบรถยนต์
ซึ่งยอดขายในส่วนนี้ในช่วงที่ผ่านมามีไม่มากนัก

ลักษณะการสั่งซื้อสินค้าจะกำหนดเป็นแผนสั่งซื้อและกำหนดเวลาส่งมอบ
ทำให้สามารถบริหารการสั่งซื้อและวางแผนผลิตได้ค่อนข้างมีประสิทธิภาพมากกว่าเมื่อเทียบกับกลุ่มลูกค้าประเภทอื่น
บริษัทสามารถจัดเตรียมวัตถุดิบที่ใช้ล่วงหน้าได้
และการชำระเงินค่าสินค้าโดยส่วนใหญ่จะเป็นไปตามกำหนด
ความสัมพันธ์ของบริษัทกับลูกค้าประเภทนี้ จะอยู่ในลักษณะพึ่งพาอาศัยซึ่งกันและกัน
และด้วยลักษณะการขายที่เป็นขายต่อให้แก่ผู้ผลิตมิใช่ผู้ใช้โดยตรง
อัตรากำไรที่สามารถทำได้จากกลุ่มนี้จึงไม่สูงมากนัก

  2) ตัวแทนจำหน่าย

ผลิตภัณฑ์ที่มีการจำหน่ายกับลูกค้ากลุ่มนี้ ได้แก่
ชิ้นส่วนเครื่องปรับอากาศรถยนต์ในส่วนที่ขายให้ตลาดทั่วไป โดยปัจจุบันบริษัทฯ
มีตัวแทนจำหน่ายอยู่ทั้งในกรุงเทพฯ และต่างจังหวัด ตัวแทนเหล่านี้ได้ผ่านการกลั่นกรองจากบริษัทฯ
แล้วว่ามีความมั่นคงทางด้านการเงิน และมีความสามารถในการจำหน่ายสินค้าสู่ลูกค้ารายย่อย

  3) ลูกค้าต่างประเทศ

ได้แก่ ชุด EVAPORATOR และชิ้นส่วนเครื่องปรับอากาศรถยนต์
โดยลูกค้าที่สั่งซื้อจะมีทั้งที่เป็นโรงงาน และ Trader

การจำหน่ายและช่องทางการจำหน่าย

  ก) ผลิตภัณฑ์เครื่องปรับอากาศในรถยนต์

  1) ตลาดในประเทศ

ส่วนใหญ่เป็นการจำหน่ายผ่านระบบตัวแทนจำหน่าย (AFTER MARKET)
ซึ่งผลิตภัณฑ์ที่ขายผ่านระบบตัวแทนจำหน่ายนี้
จะไม่เป็นอุปกรณ์ครบชุดเหมือนแบบที่ขายให้โรงงานประกอบรถยนต์ แต่จะแยกจำหน่ายเป็นชิ้นส่วน
โดยมากตัวแทนจำหน่ายนี้จะจำหน่ายต่อให้เอเย่นต์ผู้จำหน่ายรถยนต์และอู่รถทั่วไป

ตัวแทนจำหน่ายของบริษัท จะทำหน้าที่ติดต่อกับลูกค้ารายย่อย คอยดูแลผลิตภัณฑ์ของบริษัทฯ
ที่จำหน่ายต่อไปยังลูกค้ารายย่อย ทั้งทางด้านคุณภาพ คู่แข่งขันในตลาด ราคาจำหน่าย
รวมถึงเป็นผู้สต๊อคสินค้าของบริษัทฯ โดยซื้อจากบริษัทฯ ครั้งละจำนวนมากๆ

  2) ตลาดในต่างประเทศ

เนื่องจากแต่ละประเทศจะมีลักษณะตลาดที่แตกต่างกัน
ช่องทางการจำหน่ายให้ลูกค้าในต่างประเทศจึงมีหลายรูปแบบ ยกตัวอย่างเช่นในบางประเทศ
บริษัทฯ ขายแต่ชิ้นส่วนคอล์ยเย็น คอล์ยร้อนให้โรงงานเพื่อที่จะนำไปประกอบและจัดจำหน่ายเอง
แต่ในบางประเทศ บริษัทฯ จะขายเป็นชิ้นส่วนสำเร็จรูปให้ผู้นำเข้าของประเทศนั้น ๆ
เพื่อที่จะไปจำหน่ายผ่านระบบตัวแทนอีกต่อหนึ่งเอง

  ข) ผลิตภัณฑ์เครื่องปรับอากาศในอาคาร

  1) ตลาดในประเทศ

เนื่องจากลูกค้าของบริษัทฯในตลาดนี้ มีเพียงโรงงานผลิตเครื่องปรับอากาศในอาคารประเภทเดียว
ซึ่งมีจำนวนไม่มาก บริษัทฯ จึงจำหน่ายให้แก่ลูกค้าเองโดยตรงโดยไม่ผ่านคนกลาง

  2) ตลาดต่างประเทศ

ส่วนใหญ่เป็นผู้ผลิตเครื่องปรับอากาศ และระบบปรับอากาศ ทั้งร้อน-เย็น
ซึ่งการจำหน่ายมีทั้งโดยตรงและผ่านผู้แทนจำหน่ายในต่างประเทศ

นโยบายการตั้งราคาสินค้า

แนวทางที่ใช้ในการกำหนดราคาขาย จะเป็นลักษณะของการบวกเพิ่มกำไรที่ต้องการบนต้นทุนการผลิต
(Mark up) ซึ่งอัตราที่บวกเพิ่มในแต่ละกลุ่มลูกค้า หรือกลุ่มตลาดจะแตกต่างกันไป
โดยกลุ่มลูกค้าโรงงานจะบวกเพิ่มในอัตราต่ำกว่ากลุ่มลูกค้าทั่วไปหรือ After Market ทั้งนี้
การกำหนดราคาขายนอกจากจะพิจารณาปัจจัยแวดล้อมที่เกี่ยวข้อง และภาวะการแข่งขันแล้ว
ยังต้องคำนึงถึงเป้าหมายการตลาดโดยรวมของบริษัทประกอบด้วย

2. สายผลิตภัณฑ์เหล็กเส้น

ลักษณะลูกค้า กลุ่มลูกค้าเป้าหมาย

กลุ่มลูกค้าส่วนใหญ่ เป็นผู้ค้าส่งรายใหญ่ กลุ่มผู้รับเหมาก่อสร้าง และผู้ค้าในต่างประเทศ
โดยในช่วงที่ผ่านมา ไม่มีลูกค้ารายใดที่ซื้อสินค้าเกิน 30% ของยอดขายรวม

การจำหน่ายและช่องทางการจำหน่าย

ตลาดส่วนใหญ่เป็นตลาดภายในประเทศ ช่องทางจัดจำหน่ายจึงมีทั้งจำหน่ายโดยตรงให้กับลูกค้า
ซึ่งมีทั้งผู้ค้าส่งรายใหญ่ ผู้รับเหมาก่อสร้าง และเจ้าของโครงการก่อสร้างต่างๆ
และจำหน่ายผ่านตัวแทนจำหน่าย

นโยบายการตั้งราคาสินค้า

นอกเหนือจากการ Mark up กำไรแล้ว เนื่องจากเหล็กเส้น
เป็นสินค้าที่ราคาขายจะอิงตามภาวะราคาตลาดโลก
การกำหนดราคาขายส่วนใหญ่จึงเป็นไปตามแนวโน้มและกลไกตลาด

นโยบายและลักษณะการตลาดของผลิตภัณฑ์ที่สำคัญ

  ก) กลยุทธ์ทางการตลาด

  1) คุณภาพของสินค้า

สินค้าของบริษัทฯ มีจุดเด่นที่สำคัญคือ คุณภาพเป็นที่ยอมรับของลูกค้า ซึ่งบริษัทฯ
ได้ให้ความสำคัญในเรื่องนี้อย่างมาก โดยมีเจ้าหน้าที่ในแผนกควบคุมคุณภาพคอยตรวจสอบ
นับตั้งแต่การตรวจสอบคุณภาพของวัตถุดิบ จนกระทั่งตรวจสอบในทุกขั้นตอนการผลิต
จนสำเร็จเป็นสินค้าสำเร็จรูป รวมทั้งมีการตรวจสอบก่อนการส่งมอบสินค้าแก่ลูกค้าอีกด้วย นอกจากนี้
บริษัทฯ ยังได้รับมาตรฐาน ISO 9001 : 2000 ด้วย

2) ความสามารถในการผลิตสินค้าตามความต้องการของลูกค้า

บริษัทฯ มีเครื่องปั๊มฟิน ที่เป็นเครื่องจักรหลักในการผลิต ที่มีขนาดต่างกัน ทำให้บริษัทฯ สามารถผลิต
ผลิตภัณฑ์ได้หลายชนิดและหลายขนาด ทำให้สามารถตอบสนองความต้องการของลูกค้าได้
ซึ่งเป็นที่พึงพอใจของลูกค้า

  3) การรักษาความสัมพันธ์ที่ดีกับลูกค้า

บริษัทฯ มีเจ้าหน้าที่คอยออกเยี่ยมลูกค้า เพื่อรับฟังปัญหาต่างๆ
และติดตามสอบถามความต้องการของลูกค้าอย่างสม่ำเสมอ นอกจากนี้
ยังมีช่างผู้ชำนาญงานออกให้คำแนะนำในการติดตั้งแก่ลูกค้า ณ โรงงานประกอบรถยนต์
และเพื่อสามารถรับรู้ถึงคุณสมบัติของสินค้าที่ลูกค้าต้องการ เพื่อนำมาทำการพัฒนาผลิตภัณฑ์และคุณภาพ
ให้ตรงตามความต้องการของลูกค้า เพื่อให้ลูกค้าได้รับความพึงพอใจสูงสุด

  4) การจัดส่งสินค้ารวดเร็วทันความต้องการ

บริษัทฯ สามารถอำนวยความสะดวกแก่ทั้งลูกค้าที่เป็นตัวแทนจำหน่าย
และลูกค้าที่เป็นโรงงานประกอบรถยนต์ ที่มีข้อจำกัดเรื่องคลังสินค้า และบริษัทฯ
สามารถจัดส่งสินค้าตามคำสั่งซื้อของลูกค้าในรุ่นที่มีจำหน่ายอยู่ทั่วไปในปัจจุบัน ให้แก่ลูกค้าภายใน
1 - 2 วัน ที่ได้รับคำสั่งซื้อ ซึ่งทำให้ลูกค้าไม่ต้องเสียพื้นที่ในการจัดเก็บสินค้าไว้

ภาวะอุตสาหกรรมและการแขงขัน

  ก) ผลิตภัณฑ์เครื่องปรับอากาศในรถยนต์

อุตสาหกรรมผลิตเครื่องปรับอากาศในรถยนต์ มีส่วนสัมพันธ์โดยตรงกับอุตสาหกรรมรถยนต์ในประเทศ
โดยเฉพาะในหลายปีที่ผ่านมา
รถยนต์ใหม่ที่จำหน่ายให้ลูกค้านั้นจะมีการติดตั้งเครื่องปรับอากาศแทบทุกคัน

สำหรับปริมาณการจำหน่ายรถยนต์ในประเทศนับจากปี 2538 เป็นต้นมา เป็นดังนี้

  ----------------------------------------------------------------------------------------
  ปี      ยอดขายรถยนต์นั่งส่วนบุคคล   % การเติบโต ยอดขายรถปิคอัพ   % การเติบโต รวม        % การเติบโต
  ------ ---------------------- ---------- -------------- ---------- ---------- ----------
  2538   163,551                5.06       408,209        23.70      571,760    17.72

  2539   172,730                5.61       416,396        2.00       589,126    3.04

  2540   132,060                (23.54)    231,096        (44.5)     363,158    (38.36)

  2541   46,300                 (64.94)    97,765         (57.70)    144,065    (60.33)

  2542   66,858                 44.40      151,472        54.93      213,330    48.08

  2543   83,106                 24.30      179,083        18.23      262,189    22.90

  2544   104,502                25.74      192,550        7.52       297,052    13.30

  2545   126,353                20.91      277,707        44.23      404,060    36.02

  2546   172,446                36.48      360,730        29.90      533,176    31.95

  2547   209,110                21.26      416,916        15.58      626,026    17.41

  2548   188,211                (9.99)     489,197        17.34      677,408    8.21

  2549   191,763                1.89       449,497        -8.19      641,260    -5.34
  ----------------------------------------------------------------------------------------

แม้ว่าการขยายตัวของยอดขายรถยนต์จะทำให้อุตสาหกรรมผลิตเครื่องปรับอากาศรถยนต์ที่ผ่านมาดูค่อนข้างสดใส
แต่บริษัทผู้ผลิตเครื่องปรับอากาศรถยนต์ที่ได้รับประโยชน์ส่วนนี้เกือบทั้งหมดจะเป็นบริษัทของต่างชาติ
เนื่องจากผู้ประกอบรถยนต์ในปัจจุบันเป็นบริษัทข้ามชาติหรืออยู่ในการบริหารของต่างชาติ
ดังนั้นจึงมักจะสั่งซื้อเครื่องปรับอากาศจากบริษัทที่เป็นชาติเดียวกับตน

อย่างไรก็ตาม การที่ยอดขายรถยนต์มีการเพิ่มขึ้นมากนี้
จะทำให้ปริมาณรถยนต์สะสมในไทยมีมากตามไปด้วย ซึ่งจะส่งผลดีต่อบริษัทฯ
เพราะรถยนต์เก่าเหล่านี้ต้องมีการเปลี่ยนเครื่องปรับอากาศที่ติดตั้งไปแล้ว
เนื่องจากเครื่องปรับอากาศในรถยนต์จะมีอายุการใช้งานโดยเฉลี่ย 4-5 ปี
และบางส่วนจะเสียหายเนื่องจากอุบัติเหตุ ซึ่งตลาดในส่วนการเปลี่ยนเครื่องปรับอากาศนี้ (After
Market) มีแนวโน้มจะขึ้นมาใกล้เคียงกับตลาดเครื่องปรับอากาศในรถยนต์ใหม่ (OEM)

แม้ว่าจะมีความเชื่อกันว่า ตลาดรถยนต์ยังจะขยายตัวต่อเนื่องในปี 2548 และปีต่อๆไป
แต่ก็เริ่มมีปัจจัยลบที่จะเป็นอุปสรรคในการขยายตัวดังกล่าว อันได้แก่ การปรับราคาขายของรถยนต์
ภาวะเศรษฐกิจในประเทศมหาอำนาจที่มีผลกระทบต่ออัตราแลกเปลี่ยน
รวมถึงราคาน้ำมันในตลาดโลกที่มีแนวโน้มเพิ่มขึ้นและผันผวนในบางช่วง

สถานภาพของบริษัทฯในการแข่งขัน

ในช่วงที่ผ่านมา บริษัทไม่สามารถเพิ่มยอดขายในตลาด OEM ได้มากนัก แต่นับตั้งแต่ปี 2549
บริษัทเริ่มขยายฐานการขายสู่ตลาด OEM ในต่างประเทศได้บางส่วน โดยมีการขายต่อเนื่องมาถึงปี
2550 โดยนโยบายของบริษัทจะมุ่งเน้นเพิ่มฐานการตลาดในส่วนนี้ให้มากขึ้น
เนื่องจากการที่บริษัทสามารถผลิตและขายสินค้าให้กับลูกค้ากลุ่มนี้ได้มากขึ้น
แสดงถึงคุณภาพและมาตรฐานการผลิตของบริษัท เป็นไปตามมาตรฐานสากล
ซึ่งจะส่งผลดีต่อบริษัทในระยะกลางถึงระยะยาวในการขยายฐานการตลาดสู่กลุ่มลูกค้าอื่นๆ ด้วย

ในส่วนตลาด After Market ซึ่งบริษัทอยู่ในธุรกิจนี้มานาน ปัจจุบันแม้จะต้องประสบปัญหาคู่แข่ง
หรือสินค้านำเข้า แต่ด้วยความสัมพันธ์และการบริการที่ดีในช่วงที่ผ่านมา
บริษัทยังคงรักษาส่วนแบ่งตลาดบางส่วนไว้ได้
และมีแผนขยายฐานเพื่อเพิ่มส่วนแบ่งการตลาดในส่วนนี้ในอนาคต

  ข) ผลิตภัณฑ์เครื่องปรับอากาศในอาคาร

ที่ผ่านมา อุตสาหกรรมเครื่องปรับอากาศมีการเติบโตมาตลอดตามการพัฒนาเศรษฐกิจของประเทศ
ในส่วนของการจำหน่ายในประเทศ ยอดการจำหน่ายที่เพิ่มขึ้นมาตั้งแต่ปี 2546
สาเหตุหลักเกิดจากธุรกิจอสังหาริมทรัพย์มีการฟื้นตัวภายหลังที่ได้ซบเซามาเป็นเวลานานจากวิกฤตเศรษฐกิจของประเทศในปี
2540 ดังนั้นยอดจำหน่ายเครื่องใช้ไฟฟ้าที่เป็นส่วนประกอบของอาคารต่างๆ
ซึ่งรวมถึงเครื่องปรับอากาศจึงเพิ่มขึ้นตามไปด้วย
ประกอบกับการให้สินเชื่อส่วนบุคคลและการที่ดอกเบี้ยมีอัตราที่ต่ำทำให้ประชาชนมีการซื้อไปเปลี่ยนหรือติดตั้งเพิ่มในที่พักอาศัยของตนมากขึ้น

อย่างไรก็ตาม
เนื่องจากตลาดเริ่มชะลอตัวซึ่งเป็นผลจากการประหยัดการใช้จ่ายของประชาชนที่ได้รับผลกระทบจากกำลังซื้อที่ลดลง
ทำให้คาดว่าการเติบโตของตลาดเครื่องปรับอากาศ จะมีอัตราการขยายตัวใกล้เคียงกับปีที่ผ่านมา
ส่งผลให้การแข่งขันของตลาดเครื่องปรับอากาศนั้นมีมาก
ซึ่งส่วนหนึ่งมาจากการที่มีผู้ผลิตต่างชาติตั้งฐานการผลิตในประเทศไทย

ในส่วนของการส่งไปจำหน่ายในประเทศ นั้น
นอกจากนี้การที่ประเทศไทยได้รับสิทธิพิเศษอาฟต้าในการส่งออกไปยังประเทศสมาชิกในกลุ่มตั้งแต่ปี
2543 ได้ส่งผลทำให้การส่งออกเครื่องปรับอากาศมีอัตราการขยายตัวอย่างต่อเนื่อง
ตลาดการส่งออกของไทยหลักๆ ได้แก่ ประเทศในทวีปยุโรป กลุ่มประเทศอาเซียน
ซึ่งไทยได้เปรียบด้านระยะทางขนส่ง และการปรับลดภาษีอาฟต้าระหว่างประเทศสมาชิก
คาดว่ายังสามารถขยายตัวได้ต่อในอนาคต แต่อาจอยู่ในอัตราที่ชะลอตัวลดลง
อันเนื่องจากประเทศคู่แข่งขันที่สำคัญ เช่น จีน มีการขยายการส่งออกมาในตลาดโลกมากขึ้น

ในส่วนของอุตสาหกรรมผลิตคอล์ยเองก็มีแนวโน้มการแข่งขันที่รุนแรงขึ้น
ซึ่งเป็นไปในทิศทางเดียวกับภาวะการแข่งขันของอุตสาหกรรมเครื่องปรับอากาศ
เนื่องจากถูกกดดันจากโรงงานผลิตเครื่องปรับอากาศมาอีกทอดหนึ่ง
โดยเฉพาะการที่โรงงานผลิตเครื่องปรับอากาศสำเร็จรูปส่วนใหญ่มีนโยบายจัดซื้อที่ไม่แน่นอนและมักจะเปลี่ยนไปหา
SUPPLIER ที่สามารถขายวัตถุดิบให้ตนได้ในราคาถูก
ทั้งนี้เพราะเครื่องปรับอากาศในอาคารมีการแข่งขันทางด้านราคาค่อนข้างสูง
นอกจากนี้ผู้ผลิตคอล์ยในประเทศยังได้รับแรงกดดันจากที่มีคู่แข่งขันนำคอลย์จากต่างประเทศเข้ามาขายแข่งอีกด้วย

โดยมากจะเป็นการจำหน่ายให้แก่โรงงานผลิตเครื่องปรับอากาศสำเร็จรูปโดยตรง และ
นอกจากการสั่งผลิตสินค้าตาม SPEC ของผู้สั่งซื้อ หรือสินค้าบางรุ่นที่มีความยาก
สลับซับซ้อนในการผลิต หรือลูกค้าบางรายที่ต้องการสินค้าที่มีคุณภาพสูง ที่จะทำให้การเปลี่ยน
SUPPLIER จะทำให้สินค้ามีปัญหา จึงจะมีการสั่งซื้อที่แน่นอน

สถานภาพของบริษัทฯในการแข่งขัน

บริษัทฯ มีนโยบายสำหรับผลิตภัณฑ์เครื่องปรับอากาศในอาคาร คือ ส่วนที่เป็นตลาดในประเทศ
บริษัทฯจะจำหน่ายเฉพาะคอล์ยเย็นและคอล์ยร้อน ให้แก่โรงงานผู้ผลิตเครื่องปรับอากาศเท่านั้น
และเพื่อลดการแข่งขันกับคู่แข่งขันระดับล่าง บริษัทฯ
จะพยายามเจาะตลาดผู้ผลิตเครื่องปรับอากาศที่ต้องการสินค้าที่มีคุณภาพ
ซึ่งจะมีนโยบายจัดซื้อที่แน่นอนและมักจะไม่เปลี่ยน SUPPLIER
อีกทั้งผู้ผลิตพวกนั้นโดยมากจะเป็นผู้ประกอบการรายใหญ่ เช่น ยอร์ค และแคเรียร์ จึงทำให้บริษัทฯ
และคู่แข่งขันของบริษัทฯ ซึ่งเป็นผู้ผลิตคอล์ยที่เน้นคุณภาพเช่นกัน
สามารถที่จะแบ่งรุ่นในการขายให้แก่ลูกค้าได้

สำหรับผลิตภัณฑ์เครื่องปรับอากาศสำเร็จรูปนั้น บริษัทฯ จะเน้นผลิตเพื่อขายในตลาดต่างประเทศ
ทั้งนี้เพราะไม่ต้องการเป็นคู่แข่งขันกับลูกค้าของบริษัทฯ

การจัดหาผลิตภัณฑ์หรือบริการ

ผลิตภัณฑ์ที่บริษัทฯ ผลิตเอง

ผลิตภัณฑ์ที่บริษัทฯ ผลิตเพื่อการจำหน่าย สามารถแบ่งเป็น 4 ประเภท
โดยแต่ละประเภทมีกำลังผลิตดังนี้

(หน่วย : ชิ้น)

+------------------+-----+-----+-----+-----+-----+-----+-----+-----+
| ผลิตภัณฑ์           | ปี   |     | ปี   |     | ปี   |     | ปี   |     |
|                  | 2   |     | 2   |     | 2   |     | 2   |     |
|                  | 546 |     | 547 |     | 548 |     | 549 |     |
+------------------+-----+-----+-----+-----+-----+-----+-----+-----+
|                  | ก   | ปร  | ก   | ก   | ปร  | ก   | ก   | ปร  |
|                  | ำลัง | ิมาณ | ำลัง | ำลัง | ิมาณ | ำลัง | ำลัง | ิมาณ |
|                  |     |     |     |     |     |     |     |     |
|                  | การ | การ | การ | การ | การ | การ | การ | การ |
|                  | ผลิต | ผลิต | ผลิต | ผลิต | ผลิต | ผลิต | ผลิต | ผลิต |
+------------------+-----+-----+-----+-----+-----+-----+-----+-----+
| EVAPORATOR       | 1   | 13, | 1   | 11, | 1   | 7,  | 1   | 11, |
|                  | 20, | 625 | 20, | 471 | 20, | 804 | 20, | 251 |
|                  | 000 |     | 000 |     | 000 |     | 000 |     |
+------------------+-----+-----+-----+-----+-----+-----+-----+-----+
| CONDENSER        | 1   | 66, | 1   | 68, | 1   | 64, | 1   | 74, |
|                  | 20, | 150 | 20, | 839 | 20, | 527 | 20, | 985 |
|                  | 000 |     | 000 |     | 000 |     | 000 |     |
+------------------+-----+-----+-----+-----+-----+-----+-----+-----+
| COIL             | 1   | 62, | 1   | 31, | 1   | 17, | 1   | 16, |
|                  | 20, | 740 | 20, | 950 | 20, | 997 | 20, | 898 |
|                  | 000 |     | 000 |     | 000 |     | 000 |     |
+------------------+-----+-----+-----+-----+-----+-----+-----+-----+
| OTHER            | 1   | 50, | 1   | 48, | 1   | 54, | 1   | 37, |
|                  | 20, | 234 | 20, | 825 | 20, | 128 | 20, | 218 |
|                  | 000 |     | 000 |     | 000 |     | 000 |     |
+------------------+-----+-----+-----+-----+-----+-----+-----+-----+
| รวม              | 4   | 1   | 4   | 1   | 4   | 1   | 4   | 1   |
|                  | 80, | 92, | 80, | 61, | 80, | 44, | 80, | 40, |
|                  | 000 | 749 | 000 | 085 | 000 | 456 | 000 | 352 |
+------------------+-----+-----+-----+-----+-----+-----+-----+-----+
| การใช้กำลังการผลิต  |     | 40  |     | 33  |     | 30  |     | 29  |
| (%)              |     | .16 |     | .56 |     | .10 |     | .24 |
+------------------+-----+-----+-----+-----+-----+-----+-----+-----+

วัตถุดิบ

วัตถุดิบที่สำคัญที่ใช้ในการกระบวนการผลิตของบริษัทฯ คือ ฟินอลูมิเนียมและท่อทองแดง
ซึ่งฟินอลูมิเนียม ปัจจุบันยังไม่มีวัสดุอื่นทดแทน ส่วนทองแดงนั้นสามารถใช้ท่ออลูมิเนียมทดแทนได้
อายุการใช้งานจะสั้นกว่า อีกทั้งกรรมวิธีในการผลิตมีขั้นตอนซับซ้อนมากกว่าการใช้ท่อทองแดง

การจัดซื้อวัตถุดิบ

ในปีที่ผ่านมา บริษัทฯ มีสัดส่วนการซื้อวัตถุดิบจากผู้จำหน่ายในประเทศประมาณร้อยละ 90
ส่วนที่เหลือร้อยละ 10 นั้นจะเป็นการนำเข้าจากต่างประเทศ
สาเหตุที่ซื้อจากในประเทศในสัดส่วนที่สูง เนื่องจากบริษัทฯ
สามารถหาผู้ผลิตที่มีคุณภาพและราคาต่ำกว่าที่ซื้อจากต่างประเทศ และนอกจากนี้ ยังช่วยให้บริษัทฯ
บริหารการจัดเก็บสินค้าได้ดีกว่า
เพราะบริษัทฯสามารถสั่งซื้อในจำนวนไม่มากได้ในระยะเวลาการสั่งซื้อที่สั้นกว่า
ทำให้ไม่ต้องเก็บสต็อกในปริมาณสูง

บริษัทฯ ไม่มีการจัดซื้อจากผู้ผลิตรายใดมากกว่า 30 % เนื่องจากบริษัทฯ
มีนโยบายที่จะไม่พึ่งพาการจัดซื้อจากแหล่งเดียว
เพราะอาจทำให้การดำเนินงานของบริษัทฯหยุดชะงัก หากผู้ผลิตไม่สามารถส่งวัตถุดิบได้ทัน

จากแนวนโยบายป้องกันความเสี่ยงในการพึ่งพาผู้ผลิตตามข้างต้น
และภาวะความผันผวนของราคาวัตถุดิบท่อทองแดงในปี 2549
บริษัทได้เริ่มนำเข้าวัตถุดิบบางส่วนจากต่างประเทศนับตั้งแต่ต้นปี 2550
โดยหลักเกณฑ์สำคัญที่ใช้ประกอบในการพิจารณาสั่งซื้อวัตถุดิบจากต่างประเทศ ได้แก่ ราคา
และระยะเวลาจัดส่ง

การจัดซื้อวัตถุดิบส่วนใหญ่ บริษัทฯจะจัดซื้อโดยตรงจากบริษัทฯ ผู้ผลิต ไม่ผ่านตัวแทนจำหน่าย หรือ
Trading Firm ทั้งนี้เพราะปริมาณการใช้วัตถุดิบสำคัญๆ ของบริษัทฯ
นั้นมีปริมาณมากพอในการสั่งซื้อ
จึงจะสามารถนำมาเป็นข้อต่อรองในการเจรจาทางการค้าเพื่อให้ได้เงื่อนไขที่เป็นประโยชน์ต่อบริษัทฯ

การจัดซื้อผลิตภัณฑ์เพื่อการจำหน่าย

ผลิตภัณฑ์ที่บริษัทฯ ซื้อมาเพื่อการจำหน่ายที่สำคัญ คือ คอมเพรสเซอร์ (COMPRESSOR)
ของเครื่องปรับอากาศรถยนต์ โดยบริษัทฯ ได้รับแต่งตั้งให้เป็นตัวแทนจำหน่ายคอมเพรสเซอร์
ยี่ห้อซันเด้น (SANDEN) สำหรับเหตุผลที่บริษัทฯ รับเป็นตัวแทนจำหน่ายยี่ห้อนี้
เนื่องจากเป็นสินค้าที่มีชื่อเสียง และคุณภาพดี อีกทั้งมีราคาจำหน่ายไม่สูงนัก

ผลกระทบต่อสิ่งแวดล้อม

กระบวนการผลิตของบริษัทฯ และวัสดุเหลือใช้นั้นไม่มีผลกระทบต่อสิ่งแวดล้อม
เนื่องจากปัจจุบันบริษัทฯ ไม่ได้ผลิตหรือใช้สารเคมีอันตรายในกระบวนการผลิต
วัสดุเหลือจากการผลิตโดยมากจะเป็นเศษทองแดง และอลูมิเนียม บริษัทฯ จะเหมาขายทุกสัปดาห์
นอกจากนี้ บริษัทฯ มีบ่อบำบัดน้ำเสียจากการผลิต ซึ่งโดยมากจะเป็นคราบน้ำมัน
และจากการที่บริษัทฯ ตั้งอยู่ในนิคมอุตสาหกรรมเวลโกร์ว
ทางนิคมได้ทำการบำบัดน้ำที่ออกจากโรงงานอีกครั้งหนึ่ง ดังนั้น ในปัจจุบัน บริษัทฯ
จึงมิได้ถูกควบคุมโดยหน่วยงานของรัฐ และไม่มีผลกระทบใดๆ ต่อสิ่งแวดล้อม

ในอดีต กระบวนการผลิตของบริษัทฯ ต้องใช้น้ำยา 111-Trichloroethane ซึ่งมีส่วนประกอบของ
CFCs ปัจจุบัน บริษัทฯ ได้เปลี่ยนเทคโนโลยีในการผลิตโดยหันมาใช้ Alkaline Base แทนทั้งหมด
ตั้งแต่ปี 2540 ซึ่งได้รับเงินช่วยเหลือแบบให้เปล่าจาก World Bank ประมาณ 10 ล้านบาทด้วย

ผลกระทบจากฤดูกาล

ก) ผลิตภัณฑ์ชิ้นส่วนเครื่องปรับอากาศ รถยนต์

สำหรับผลิตภัณฑ์ชิ้นส่วนเครื่องปรับอากาศซึ่งส่วนใหญ่จำหน่ายเพื่อติดตั้งให้กับรถยนต์ใหม่
จะไม่มีผลกระทบจากฤดูกาลมากนัก
เนื่องจากยอดจำหน่ายรถยนต์มีการจำหน่ายได้ตลอดทั้งปีไม่มีฤดูกาล
จึงทำให้ผลิตภัณฑ์ชิ้นส่วนเครื่องปรับอากาศรถยนต์ของบริษัท ฯ สามารถจำหน่ายได้ทั้งปี
ไม่มีผลกระทบจากฤดูกาลตามไปด้วย

ข) ผลิตภัณฑ์ชิ้นส่วนเครื่องปรับอากาศอาคาร

แม้ตลาดของผลิตภัณฑ์เครื่องปรับอากาศสำเร็จรูปในอาคาร จะได้รับผลกระทบจากฤดูกาลโดยตรง
แต่เนื่องจากบริษัทฯ จำหน่ายเฉพาะชิ้นส่วนคอล์ยเย็น และคอล์ยร้อน ให้กับโรงงานผู้ผลิต
ซึ่งถ้าเป็นโรงงานที่มีมาตรฐานการผลิตที่ดีแล้ว บริษัทนั้นๆ
จะวางแผนให้กระบวนการผลิตดำเนินต่อเนื่องตลอดปี และจะเป็นผู้รับภาระทางด้านการสต๊อค
คอล์ยเย็นและคอล์ยร้อน เอง ดังนั้น ผลกระทบจากฤดูกาลที่มายังบริษัทฯ จึงมีไม่มากนัก